
Arvamuse andmine maaüksuse
riigi omandisse jätmiseks

(Unistuse tn 34)
1. Asjaolud  ja  menetluse  käik
Maa-amet esitas Narva Linnavalitsusele 11.06.2019.a. kirjaga nr 6-5/19/9848 (dokumendiregistris nr 1-12.3/6514) teate Narva linna haldusterritooriumil asuva maaüksuse maa riigi omandisse jätmise menetluse alustamisest, vastavalt lisatud asendiplaanile (piiriettepanek AT1607080045).

Riigi omandisse jäetakse sihtotstarbeta maa sihtotstarbega hoonestamata maaüksus maareformi seaduse § 31 lõike1 punkti 8 alusel maareservina.
Maaüksusele on määratud koha-aadress Unistuse tn 34 Narva Linnavalitsuse 05.11.2014 korraldusega nr 1289-k. 
Unistuse tn 34 maaüksusele oli esitatud maa ostueesõigusega erastamise avaldus, mille suhtes võeti 25.01.2017 vastu Narva Linnavalitsuse korraldus nr 75-k  „Unistuse tn 34 maa ostueesõigusega erastamise menetluse lõpetamine“. 18.06.2019 toimunud ülevaatuse käigus kinnitati, et maaüksusel ehitisi ei ole,  Ehitisregistris andmed puuduvad. 

Unistuse tn 34 maaüksuse kohta puuduvad taotlused teistelt isikutelt, kes sooviksid omandada antud maa-ala tagastamise või ostueesõigusega erastamise korras.
2. Õiguslikud alused

Vabariigi Valitsuse 03.09.1996.a määrusega nr 226 kinnitatud Maa riigi omandisse jätmise korra punkti 9 alapunkti 2 kohaselt määrab linnavalitsus riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.                  

3. Otsus 

3.1. Nõustuda Narva linnas asuva Unistuse tn 34 (piiriettepanek AT1607080045, ligikaudne pindala 1047 m2) maaüksuse riigi omandisse jätmisega;

3.2. Määrata  Unistuse tn 34 maaüksusele sihtotstarbeks sihtotstarbeta maa (012; S).

4. Rakendussätted

4.1.  Korraldus jõustub teatavakstegemisest;

4.2. Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

